Μιχάλης Χατζηγιάννης

Ο Μιχάλης Χατζηγιάννης (Λευκωσία, 5 Νοεμβρίου 1978) είναι Ελληνοκύπριος τραγουδιστής και στιχουργός. Θεωρείται από τους δημοφιλέστερους και εμπορικότερους σύγχρονους καλλιτέχνες στην Ελλάδα, έχοντας στο ενεργητικό του μεγάλες επιτυχίες όπως Μόνο στα όνειρα, το Πάρτι, το Κρυφό φιλί, το Πιο Πολύ, και άλλες.

Ο Μιχάλης Χατζηγιάννης είναι μέλος του σωματείου «ΕΛΠΙΔΑ – Σύλλογος Φίλων Παιδιών με καρκίνο» και μάλιστα ανακηρύχθηκε από την Μαριάννα Βαρδινογιάννη «Καλλιτέχνης Ελπίδας 2019-2021».

Βιογραφικά στοιχεία

Σπούδασε Μουσική στο Εθνικό Ωδείο Κύπρου και στη Βασιλική Ακαδημία Μουσικής του Λονδίνου από όπου αποφοίτησε διπλωματούχος στο πιάνο, στη κιθάρα και στα ανώτατα θεωρητικά μαθήματα. Το 1994 πήρε μέρος στον διαγωνισμό ταλέντων «Αφετηρίες» που προβλήθηκε στο ΡΙΚ πρώτος μεταξύ 1000 διαγωνιζομένων.  Επίσης, την ίδια χρονιά, συμμετείχε στον «Παγκύπριο Διαγωνισμό Τραγουδιού» με το τραγούδι Η δική μου Ιστορία όπου και πήρε το πρώτο βραβείο.

Καριέρα

1995 - 2000
Στην Κύπρο κυκλοφόρησε τους δίσκους: «Σενάριο» (1995), «Ο Μιχάλης Χατζηγιάννης τραγουδά Δώρο Γεωργιάδη» (1997), «Επαφή» ([1998). Παράλληλα με τη δισκογραφία συμμετείχε στην μουσική παραγωγή του Σταύρου Σιδερά «Πυγμαλίων».  Τον Μάιο του 1998 εκπροσώπησε την Κύπρο στο Διαγωνισμό Τραγουδιού της Eurovision, συνθέτοντας και ερμηνεύοντας το τραγούδι «Γέννεσις». 

Στην Αθήνα γνωρίστηκε με τον  συνθέτη Γιώργο Χατζηνάσιο και επιλέχθηκε να τραγουδήσει στο άλμπουμ «Άγγιγμα Ψυχής» που περιέχει την μουσική και τα τραγούδια της  τηλεοπτικής σειράς του Αντέννα και κυκλοφόρησε τον Δεκέμβριο του 1998.

2000-2010 
Το Μάρτιο του 2000 ο Χατζηγιάννης κυκλοφόρησε τον πρώτο προσωπικό του δίσκο στην Ελλάδα.Έπειτα τα "Κρυφό Φιλί","Μόνος Μου" ,"Ακατάλληλη Σκηνή" και "Live" έγιναν όλα τριπλά πλατινένια και τον καθιέρωσαν στα ραδιόφωνα και στις sold out συναυλίες του. Το τραγούδι του "Δε φεύγω"  κέρδισε το βραβείο του καλύτερου ελληνικού τραγουδιού στα πρώτα μουσικά βραβεία Κύπρου το 2006.   

Το 2006 κυκλοφορεί το πρώτο του Live Cd. Τον Δεκέμβριο του 2006 κυκλοφόρησε τον δίσκο " Φίλοι και Εχθροί " με το πιο επιτυχημένο τραγούδι από όλα της δεκαετίας του 2000 "Χέρια Ψηλά" όπως ανακοινώθηκε επίσημα από την I.F.P.I.  Το 2007 συνεργάστηκε με τους Reamonn στο κομμάτι "Tonight" και κυκλοφόρησε το "Πιο πολύ". Τέλη 2007 κυκλοφορεί  δεύτερο live άλμπουμ.

Το 2007 αναδείχθηκε σε θριαμβευτή στα Μουσικά Βραβεία Αρίων όπως έγινε και το 2005 αυτή τη φορά με 8 συνολικά βραβεία, ανάμεσά τους αυτά του καλύτερου  τραγουδιστή και του καλύτερου δίσκου για το " Φίλοι και Εχθροί". Το 2008 κυκλοφόρησε το 7ο άλμπουμ του με τον συμβολικό τίτλο "7" που περιέχει 11 τραγούδια από τα οποία τα περισσότερα έγιναν άμεσα επιτυχίες και το άλμπουμ το εμπορικότερο της χρονιάς 2008 .

Το καλοκαίρι του 2009 βγήκε η special edition του "7" η οποία μαζί με τα 11 γνωστά κομμάτια περιέχει και 2 remixes: το «Είσαι εδώ» σε συνεργασία με το R'n'B συγκρότημα τους Otherview και το «Ανάποδα Reverse Sumka Remix».

Δεκαετία 2000-10 
Ο Χατζηγιάννης έκλεισε τη δεκαετία 2000-10 παίρνοντας το ειδικό βραβείο "Best Selling Artist of the Decade" από την δισκογραφική του εταιρεία Universal, κάνοντας πωλήσεις πάνω από 3.500.000 αντίτυπα..

2011-σήμερα 
Στις αρχές φθινοπώρου του 2011 κυκλοφόρησε το soundtrack της ταινίας «Λούφα και παραλλαγή: Σειρήνες στη στεριά» με τον τίτλο "Αξίζω"  ενώ τον Δεκέμβριο του ίδιου χρόνου παρουσίασε το νέο του άλμπουμ με τίτλο "Θάρρος ή αλήθεια". 

Στις αρχές Ιουνίου 2012 ολοκλήρωσε το δεύτερο αγγλόφωνο άλμπουμ του που κυκλοφόρησε στην Ευρώπη. Στις 24 Ιουνίου 2012 κυκλοφόρησε σε Βέλγιο και Λουξεμβούργο το νέο αγγλόφωνο τραγούδι του με τίτλο "We Own The World Tonight" σε latin ρυθμό. 

Το 2016 συνεργάζεται πρώτη φορά με την Λίνα Νικολακοπούλου στο τραγούδι "Κράτα με εδώ". Η συνεργασία τους επαναλαμβάνεται και το 2017 με το ταγούδι "Κοίτα με".

Το 2013 κυκλοφόρησε το άλμπουμ "Η αγάπη δυναμώνει" που έγινε πλατινένιος, ξεπερνώντας τα 12.000 αντίτυπα, ενώ το 2017 συνεργάζεται πρώτη φορά με την Λίνα Νικολακοπούλου 
Το 2018, βραβεύτηκε ως ο «Δημοφιλέστερος Άντρας της 20ετίας Super» από τα κυπριακά μουσικά βραβεία Super Music Awards. Επίσης, το άλμπουμ του που κυκλοφόρησε το 2017 με τίτλο "Έρωτας αγκάθι" βραβεύτηκε ως «Άλμπουμ της Χρονιάς». και πάλι σε συνεργασία με την Λίνα Νικολακοπούλου.

Τον Δεκέμβριο του 2019, παρουσιάζει ένα νέο τραγούδι με τίτλο "Η καλύτερή μου φίλη", το οποίο είναι και το  τραγούδι των τίτλων της βωβής ταινίας «Τσάρλι» του Θανάση Τσαλταμπάση. Για το βίντεο κλιπ του μάλιστα, χρησιμοποιήθηκαν σκηνές από την ταινία.

Το 2020 κυκλοφόρησε δυο τραγούδια, το "Χορεύω" που έγινε ραδιοφωνική επιτυχία αφού παρέμεινε στην πρώτη θέση των playlists των ραδιοφωνικών σταθμών για 10 εβδομάδες  και το "Μην αργείς". Το "Μην αργείς"  έγινε η μεγαλύτερη ραδιοφωνική επιτυχία της Κύπρου μέσα στο 2021  και ο Μιχάλης Χατζηγιάννης ο πιο πολυακουσμένος καλλιτέχνης στα ελληνικά ραδιόφωνα μιας και ήταν ο μόνος με 3 επιτυχίες στο Top 20. 

Το 2022 συνεχίζει την sold out περιοδεία του 2021 με την Άλκηστις Πρωτοψάλτη ενώ στο Chart Show κερδίζει την 1η θέση του πιο επιτυχημένου τραγουδοποιού των τελευταίων 25 ετών στην Ελλάδα[16.]

Δικαστικές διαμάχες 
Το 2009 όταν ο Μιχάλης Χατζηγιάννης επανακυκλοφόρησε τον προσωπικό του δίσκο με γενικό τίτλο "7" ανάμεσα στα τραγούδια συμπεριλαμβανόταν και το "Κάτι λείπει". Ο τραγουδοποιός Δημήτρης Παναγόπουλος κατέθεσε Αγωγή κατά του τραγουδιστή για κλοπή πνευματικής ιδιοκτησίας γιατί όπως υποστήριζε ο Χατζηγιάννης είχε αντιγράψει  παράνομα από το τραγούδι "Αύρα" το εναρκτήριο τετράμετρο.  
Η υπόθεση εκδικάστηκε σε πρώτο βαθμό στο Ειρηνοδικείο Αθηνών το 2012 και σε δεύτερο βαθμό στο Εφετείο το 2014 όπου και τελεσιδίκησε εις βάρος του Μιχάλη Χατζηγιάννη. Σύμφωνα με το σκεπτικό του δικαστηρίου : «..Είναι απαραίτητο να επισημανθεί ότι τον πρώτο εναγόμενο (τον Μιχάλη Χατζηγιάννη) βαρύνει υπαιτιότητα (δόλος) ως προς την προσβολή του δικαιώματος πνευματικής ιδιοκτησίας του ενάγοντος (του Δημήτρη Παναγόπουλου), αφού η μουσική σύνθεση με τον τίτλο "ΑΥΡΑ" θεωρείται ένα κλασικό και διαχρονικό ελληνικό τραγούδι...Ο δε πρώτος εναγόμενος ως καταξιωμένος συνθέτης σύγχρονης ελληνικής μουσικής, αποδεικνύεται ότι γνώριζε τη σύνθεση αυτή και αποφάσισε να αντιγράψει παράνομα τη μελωδική της ιδέα που αναφέρεται προηγουμένως στο σκεπτικό της απόφασης αυτής κατά τη σύνθεση του δικού του τραγουδιού με τον τίτλο "ΚΑΤΙ ΛΕΙΠΕΙ"...». Ο Χατζηγιάννης αρνήθηκε ότι γνώριζε το τραγούδι και είχε, μάλιστα, καταθέσει και αγωγή για συκοφαντική δυσφήμηση ενάντια στον Παναγόπουλο, όταν εκείνος είχε ξεκινήσει  τη διεκδίκηση της αναγνώρισης της παραβίασης των πνευματικών του δικαιωμάτων.

Δικαστικο - φορολογικές διαμάχες
Το Σ.Δ.Ο.Ε. απασχόλησε πρώτη φορά ο Μιχάλης Χατζηγιάννης, το 2012, εξαιτίας της αγοράς του πολυτελούς σκάφους "Ζεμί". Ο τραγουδιστής, αγόρασε το 2012, ένα σκάφος 18 μέτρων, δώρο στην τότε αγαπημένη του Ζέτα Μακρυπούλια (το όνομα του σκάφους είναι τα δυο πρώτα γράμματα από τα ονόματα του ζεύγους). Το κότερο είχε εκείνη την εποχή αξία ανάμεσα στα 800.000 και 1.200.000 ευρώ , ενώ ο Χατζηγιάννης φέρεται να πλήρωσε μόνο 380.000 ευρώ στον Έλληνα επιχειρηματία από όπου το αγόρασε.  Ύστερα από έλεγχο του Σ.Δ.Ο.Ε. διαπιστώθηκε ότι το σκάφος ήταν δηλωμένο ως επαγγελματικό - ανήκε σε ναυτιλιακή εταιρεία - προκειμένου ο τραγουδιστής να πληρώνει λιγότερους φόρους. Η υπόθεση έληξε με την επιβολή και πληρωμή των διαφυγόντων φόρων και προστίμων ύψους 15.000 ευρώ και τη μετατροπή του σε σκάφος αναψυχής.

Το 2014, όντας πλέον στο στόχαστρο των οικονομικών υπηρεσιών, το «Κέντρο Ελέγχου Φορολογουμένων Μεγάλου Πλούτου«» (ΚΕΦΟΜΕΠ), έδωσε εντολή να διενεργηθεί έλεγχος στα βιβλία του, λόγω δυο εμβασμάτων συνολικής αξίας 5.300.000 ευρώ που είχε στείλει στη Κύπρο τα έτη 2010 και 2011. Σύμφωνα με την εφορία, οι φορολογικές του δηλώσεις, δεν δικαιολογούσαν τα ποσά των εμβασμάτων και γι' αυτό το λόγο του επεβλήθη όχι μόνο πρόστιμο  αλλά και εξοντωτική φορολόγηση. Ωστόσο μετά από προσφυγή στη διοικητική δικαιοσύνη, και αλεπάλληλες εφέσεις επί των αποφάσεων και από τις δυο πλευρές, το ΣτΕ τον απάλλαξε από τις κατηγορίες αλλά και τις χρηματικές αποζημιώσεις, το 2017.

Δισκογραφία
 Κύπρος

 Σενάριο (1995): (Πλατινένιος)
 Ο Μιχάλης Χατζηγιάννης τραγουδάει τον Δώρο Γεωργιάδη (1997) (Πλατινένιος)
 Επαφή (1998): (Πλατινένιος)
Γένεσις (1998): (Πλατινένιος - cd single)
 Οι μικρές μας ιστορίες (single) (2002): (Χρυσό)

 Ελλάδα
 Παράξενη γιορτή (2000): (Πλατινένιο σε Ελλάδα και Κύπρο)
 Δεν έχω χρόνο (single) (2001): (Ελλάδα: Πλατινένιο)
 Κρυφό φιλί (2002) + Κρυφό Φιλί (β' έκδοση) (2003): (Ελλάδα: 3Χ Πλατινένιο Κύπρος: 2Χ Πλατινένιο)
 Μόνος μου (single) (2003): (Ελλάδα: 3Χ Πλατινένιο Κύπρος:Πλατινένιο)
 Ρ20 (single) (2004): (Ελλάδα: Πλατινένιο)
 Ακατάλληλη σκηνή (2004) + Ακατάλληλη Σκηνή β' έκδοση (2005): (Ελλάδα: 3Χ Πλατινένιο Κύπρος:Πλατινένιο)
 Όνειρο ζω (single) (2005): (Ελλάδα: 3Χ Πλατινένιο)
 LIVE (2006): (Ελλάδα: 3Χ Πλατινένιο Κύπρος:Πλατινένιο)
 Όλα ή τίποτα (single) (2006): (Ελλάδα: 2Χ Πλατινένιο)
 Φίλοι & εχθροί (2006) + Φίλοι & Εχθροί (Special Edition) (2007): (Ελλάδα: 4Χ Πλατινένιο Κύπρος:3Χ Πλατινένιο)
 Πιο πολύ (single) (2007): (Ελλάδα: Πλατινένιος)
 Ζωντανά στο Λυκαβηττό (2007): (Ελλάδα: Πλατινένιος Κύπρος:Χρυσό)
 7 (2008) + 7 Special Edition (2009): (Ελλάδα: 5Χ Πλατινένιος Κύπρος:2Χ Πλατινένιο)
 Κολάζ (2009): (Ελλάδα: 4Χ Πλατινένιος Κύπρος: Πλατινένιος)
 Το Καλύτερο Ψέμα (2010): (Ελλάδα: 5Χ Πλατινένιος Κύπρος:2Χ Πλατινένιο)
 4 Μπαλάντες (single) (2011): (Με κυριακάτικη εφημερίδα)
 LIVE 2011 (2011): (Με κυριακάτικη εφημερίδα)
 2 Νέα ακυκλοφόρητα τραγούδια (2011): (Με κυριακάτικη εφημερίδα)
 Θάρρος ή αλήθεια (2011): (Ελλάδα: Πλατινένιος)
 Η Αγάπη Δυναμώνει (2013): (Ελλάδα: Πλατινένιος Κύπρος:Πλατινένιο )
Όρκος Σιωπής (2015)
 Οι Επιτυχίες 2009-2016 (2016)
Έρωτας Αγκάθι (2017)
Da Capo - Από Την Αρχή (2018)
Μιχάλης Χατζηγιάννης - Unplugged (2020)
Ευρώπη

 Everyone dance (single) 2010 (Γερμανία)
 Mihalis (2010) (Ευρώπη)
 We own the world tonight (single) 2012 (Βέλγιο)
Συμμετοχές
Άγγιγμα ψυχής (1998) (Ελλάδα:Πλατινένιος)
 Η ορχήστρα του 5ου γαλαξία (2001) (Με το τραγούδι "I need your love")
 Παράξενο φως (2001) (Ντουέτο με την Χαρούλα Αλεξία στο τραγούδι «Σ'αγαπώ, σ' αγαπώ») (Ελλάδα:Χρυσό)
 Χριστούγεννα με τα αστέρια (2004) 
 Βάλε μουσική (2003) (Ντουέτο με την Δέσποινα Ολυμπίου στο τραγούδι «Να 'σουν αλλιώς») (Ελλάδα:Πλατινένιο).
 Έχουμε λόγο (2004) (Ντουέτο με την Δέσποινα Ολυμπίου στο τραγούδι «Να 'σουν αλλιώς»)
Ως εκεί που η καρδιά μπορεί να αντέξει (2005) (Με bonus τραγούδια ''Μια γλυκιά μελωδία'', ''Απόψε'' και ''Ως εδώ'') Ελλάδα:(Χρυσό).
Βροχή των αστεριών (2006) (Με τα τραγούδια ''Κρυφτό'' και ''Δεν έχω πολλά'').
 Μαζί χωριστά (2007) + Μαζί χωριστά (Golden Edition)(Ντουέτο με την Δέσποινα Ολυμπίου στο τραγούδι «Ο Παράδεισος Δεν Φτιάχτηκε Για Μας»)(Ελλάδα:Χρυσό).

Παραπομπές 

21.https://www.ekklisiaonline.gr/nea/synavlia-ton-michali-chatzigianni-stin-pieria-gia-tin-anegersi-tou-ierou-naou-timiou-stavrou/

22.https://www.protothema.gr/life-style/article/896809/kallitehnis-gia-tin-elpida-2019-2021-anakiruhthike-o-mihalis-hatzigiannis/

23.https://www.sport-fm.gr/article/epikairotita/H-Heaven-Music-sarwse-sta-radiofwnika-charts-to-2021/4248957

Έλληνες άνδρες τραγουδιστές
Έλληνες τραγουδιστές ποπ
Έλληνες τραγουδοποιοί
Έλληνες συνθέτες
Έλληνες στιχουργοί
Έλληνες μουσικοί
Κύπριοι συνθέτες
Κύπριοι άνδρες τραγουδιστές
Κύπριοι στιχουργοί
Κύπριοι μουσικοί
Συμμετέχοντες στη Eurovision
Βραβευμένοι με Αρίων